ฮันจ็องชิก การจัดสำรับของชาวเกาหลี
**อาหารเกาหลี** เป็นอาหารประจำชาติของชาวเกาหลีในประเทศเกาหลีเหนือและเกาหลีใต้ อาหารเกาหลีที่เป็นที่รู้จักกันดีที่สุดคือกิมจิ (เกาหลี: 김치; อาร์อาร์: *Gimchi*; เอ็มอาร์: *Kimch'i* *คิมชี*) ซึ่งเป็นผักดองที่เป็นเอกลักษณ์ของชาวเกาหลี 

การรับประทานอาหารของชาวเกาหลีจะจัดอาหารขึ้นโต๊ะพร้อมกันทุกอย่างเรียกว่า "ฮันจ็องชิก" (한정식) โดยในหนึ่งสำรับประกอบด้วย ข้าว ซุป และกิมจิเป็นหลัก นอกจากนั้นมีกับข้าวที่ทุกคนกินร่วมกัน และบันซันซึ่งเป็นเครื่องเคียงจานเล็ก ๆ จำนวนบันซันจะมากหรือน้อยขึ้นกับฐานะทางสังคม ส่วนใหญ่สามัญชนมี 3 อย่าง ถ้าเป็นเชื้อพระวงศ์อาจมีถึง 12 อย่าง เครื่องเคียงเหล่านี้ได้แก่ ผักลวก ผักนึ่ง และอาหารทะเลแห้ง

อุปกรณ์ที่ใช้ในการกินอาหารของชาวเกาหลี ได้แก่ชามหินใบใหญ่ที่เก็บความร้อนได้ดีใช้ใส่อาหารร้อน ชามโลหะสำหรับอาหารเย็น ช้อนด้ามยาว และตะเกียบโลหะ

ประวัติ
-------

แรกเริ่มเดิมทีเกาหลีเป็นประเทศเกษตรกรรม และชาวเกาหลีเพาะปลูกข้าวเป็นอาหารหลักมาตั้งแต่โบราณกาล มาในสมัยนี้อาหารเกาหลีจะเป็นตำหรับซึ่งประกอบไปด้วยเนื้อสัตว์นานาชนิด ปลา พร้อมด้วยพืชสีเขียวและผักต่าง ๆ อาหารหมักดองต่าง ๆ เช่น กิมจิ ช็อดกัล (젓갈 - อาหารทะเลหมักเกลือ) และท็อนจัง (된장 - ถั่วเหลืองหมักเหลว) ขึ้นชื่อในรสชาติโดยเฉพาะและมีคุณค่าทางโภชนาการสูง

จุดเด่นในการตั้งโต๊ะอาหารเกาหลีคืออาหารจานต่าง ๆ ถูกนำมาจัดวางในคราวเดียวกัน โดยการปฏิบัติสืบทอดกันมา มีการเสิร์ฟอาหารประเภทเรียกน้ำย่อยเริ่มจากอาหาร 3 ชนิด สำหรับสามัญชนถึง 12 ชนิดสำหรับชนชั้นวงศานุวงศ์ การจัดโต๊ะอาหารต่างกันไปขึ้นอยู่กับว่ามีการเสิร์ฟอาหารจานก๋วยเตี๋ยวหรือเนื้อหรือไม่ มีการแสดงการจัดโต๊ะอาหารตามกฎระเบียบให้ผู้สนใจเรื่องอาหารและการรับประทานอาหารได้เห็น หากจะเปรียบเทียบกับประเทศเพื่อนบ้านอย่างจีนและญี่ปุ่นแล้ว เกาหลีนิยมใช้ช้อนมากกว่า โดยเฉพาะอย่างยิ่งเมื่อมีการเสิร์ฟน้ำซุป

คนเกาหลีนิยมทานผักสด จะเห็นทุกครั้งบนโต๊ะอาหาร ก็คือ กิมจิ โดยในแต่ละมื้อจะต้องประกอบ 3 สิ่ง คือ ข้าว ซุป และกิมจิ อุดมด้วยคุณค่าทางโภชนาการจากซอสถั่วเหลือง ถั่วหมัก และน้ำมันงา ซึ่งได้แก่วิตามินและเกลือแร่

รสชาติ
------

อาหารเกาหลีในปัจจุบันส่วนใหญ่มีรสชาติจัดจ้านและเค็ม โดยเฉพาะอาหารทางภูมิภาคทางตอนใต้ แต่ถ้าเป็นอาหารทางภูมิภาคตอนเหนือ รสชาติจะนุ่มนวลกว่า  :)

ตะเกียบและช้อนของชาวเกาหลี

อ้างอิง
-------

1. ↑  "โลกยามเช้าสุดสัปดาห์". ช่อง 3. 9 August 2015. สืบค้นเมื่อ 15 August 2015.[*ลิงก์เสีย*]

* อาหารเกาหลี. กทม. แม่บ้าน. 2552. หน้า 9-11

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**อาหารเกาหลี**

* Official site of Korea National Tourism List of Korean Food เก็บถาวร 2013-09-28 ที่ เวย์แบ็กแมชชีน
* Food in Korea at the Korea Agro-Fisheries Trade Corporation
* Eating the Korean way at the Cultural Profiles Project (Canada)
* (เกาหลี) List of articles about Korean cuisine at the Doosan Encyclopedia
* (เกาหลี) Categories of Korean cuisine at the Empas / EncyKorea
* Korea Society Podcast: Cookbook Author Cecilia Hae-Jin Lee Discusses *Quick and Easy Korean Cooking* เก็บถาวร 2015-11-02 ที่ เวย์แบ็กแมชชีน

| * ด
* ค
* ก
อาหารของแต่ละประเทศในทวีปเอเชีย |
| --- |
| กัมพูชา  **·**  เกาหลี  **·**  คาซัคสถาน  **·**  คีร์กีซสถาน  **·**  จีน (ฮ่องกง  **·**  มาเก๊า  **·**  ไต้หวัน  **·**  ทิเบต)  **·**  ญี่ปุ่น  **·**  ติมอร์-เลสเต  **·**  เติร์กเมนิสถาน  **·**  ทาจิกิสถาน  **·**  ไทย  **·**  เนปาล  **·**  บรูไน  **·**  บังกลาเทศ  **·**  ปากีสถาน  **·**  พม่า  **·**  ฟิลิปปินส์  **·**  ภูฏาน  **·**  มองโกเลีย  **·**  มัลดีฟส์  **·**  มาเลเซีย  **·**  ลาว (ม้ง)  **·**  เวียดนาม  **·**  ศรีลังกา  **·**  สิงคโปร์  **·**  อัฟกานิสถาน  **·**  อินเดีย  **·**  อินโดนีเซีย  **·**  อุซเบกิสถาน  **·**  กาตาร์  **·**  คูเวต  **·**  จอร์เจีย  **·**  จอร์แดน  **·**  ซาอุดีอาระเบีย  **·**  ซีเรีย  **·**  ไซปรัส  **·**  ตุรกี  **·**  บาห์เรน  **·**  เยเมน  **·**  เลบานอน  **·**  สหรัฐอาหรับเอมิเรตส์  **·**  อาเซอร์ไบจาน  **·**  อาร์เมเนีย  **·**  อิรัก (เคอร์ดิสถาน)  **·**  อิสราเอล  **·**  อิหร่าน  **·**  โอมาน  **·**  ปาเลสไตน์ |